Document ID: /roh_data/filtered/fineweb-2-filterrobots_roh.jsonl.gz/57463

Stabsstelle für Chancengleichheit von Frau und Mann
Post da stab per l'egualitad da las schanzas per dunnas ed umens
Ufficio di coordinamento per le pari opportunità per donne e uomini
Sche Vus vulais as fatschentar pli profundamain cun il tema da l'egualitad da las schanzas e da l'egualitad da las schlattainas u essas simplamain mirvegliusa u mirveglius, As stat nossa biblioteca a disposiziun gratuitamain per retschertgas e per l'emprest. Noss effectiv cumpiglia passa 1200 cudeschs cun differents temas davart dumondas da gender, identitads da schlattaina, furmas da famiglia, cumpatibilitad da la professiun cun la vita privata, egualitad da las schanzas e discriminaziuns. Ultra da litteratura spezialisada datti er cudeschs levamain chapibels e romans sin la curuna. Giusut en il catalog chattais Vus ils cudeschs da noss effectiv.
Biblioteca da gender en la Biblioteca da la citad da Cuira
Ina part da noss effectiv sa chatta dapi l'avust 2021 sco biblioteca da gender en la Biblioteca da la citad da Cuira. En il futur vegnan organisadas regularmain occurrenzas ensemen cun la Biblioteca da la citad da Cuira davart il tema gender. Questas occurrenzas vegnan mintgamai publitgadas qua. Cudeschs ch'èn accessibels en la Biblioteca da la citad han registrà sco lieu "Biblioteca da la citad da Cuira" e pon vegnir emprestads directamain là. Vus duvrais per quest intent dentant in conto d'utilisaziun tar la biblioteca da la citad.
Contact
Miriam Erni, 081 257 35 73.
Per pudair emprestar tut ils auters cudeschs al lieu dal Post da stab per egualitad da las schanzas fixai per plaschair in termin cun nus. Avais Vus dumondas u propostas? Na chattais Vus betg in cudesch? Nus ans legrain da Vossa reacziun.